b'\n_START_ARTICLE_\nPrediksjonsmarked\n_START_PARAGRAPH_\nEt prediksjonsmarked \xe2\x80\x93 ogs\xc3\xa5 kalt \xc2\xabinformasjonsmarked\xc2\xbb eller \xc2\xabveddem\xc3\xa5lsb\xc3\xb8rs\xc2\xbb \xe2\x80\x93 er et marked som er opprettet med form\xc3\xa5l om \xc3\xa5 bruke den informasjonen som kan leses ut i fra markedsverdiene til \xc3\xa5 predikere bestemte framtidige hendelser (Berg, Nelson og Rietz 2003). Slike hendelser kan v\xc3\xa6re politiske valgutfall, en bedrift sitt framtidige salgsvolum av ei vare, eller annet. Deltakerne kj\xc3\xb8per og selger \xc2\xabaksjer\xc2\xbb p\xc3\xa5 samme m\xc3\xa5te som p\xc3\xa5 regul\xc3\xa6re aksjeb\xc3\xb8rser, og deltakerne maksimerer sin profitt ved \xc3\xa5 kj\xc3\xb8pe til lav pris og selge til h\xc3\xb8g pris._NEWLINE_Prediksjonsmarked har v\xc3\xa6rt et p\xc3\xa5g\xc3\xa5ende eksperiment ved University of Iowa \xe2\x80\x93 de s\xc3\xa5kalte Iowa Electronic Markets (IEM). Siden 1988 har disse markedene mellom annet predikert utfallene i de amerikanske presidentvalgene med st\xc3\xb8rre presisjon enn konkurrerende meningsm\xc3\xa5linger i 74\xc2\xa0% av alle tilfeller (Berg et al. 2008)._NEWLINE_I kj\xc3\xb8lvannet av suksessen til IEM ble det p\xc3\xa5 1990-tallet gjort ulike fors\xc3\xb8k p\xc3\xa5 \xc3\xa5 overf\xc3\xb8re prediksjonsmarkedene til forretningslivet, blant annet av Hewlett Packard og av Siemens (Chen og Plott 2002). Den f\xc3\xb8rste kjente bruken av prediksjonsmarked i bedrift er \xc3\xb8konom Robin Hanson som jobbet p\xc3\xa5 Project Xanadu. De brukte markedet for eksempel for \xc3\xa5 finne ut om Xanadu lanserte sitt produkt f\xc3\xb8r general Deng Xiaoping d\xc3\xb8de.'